10501 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 780 


23 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποκατάσταση των ζημιών από τις πυρκαγιές του 
1998 σε περιοχές της Νομαρχίας Αθηνών. 

Εγκατάσταση και διαδρομή του Χαλύβδινου Αγωγού 
Φυσικού Αερίου Μικροεπέκτασηςτου Κλάδου Λαυ¬ 
ρίου από Κ37Δ έως Κ37Κ επί της Λεωφόρου Καραϊ- 
σκάκη στην περιοχή του Δήμου Άνω Λιοσίων της 
Νομαρχιακής Αυτοδιοίκησης Δυτικής Αττικής. 

Γραφεία Αποκατάστασης Σεισμοπλήκτων (Γ.Α.Σ.) Νο¬ 
μού Αττικής. 

Τροποποίηση της Φ.252.11/Β6/293/19.4.2000 «καθο¬ 
ρισμός αριθμού εισακτέων σπουδαστών στην τρι¬ 
τοβάθμια εκπαίδευση για το ακαδ. έτος 2000-2001» 
Υπουργικής Απόφασης (ΦΕΚ). 

Εγγραφή αλλοδαπών σε Δημόσια και Ιδιωτικά ΙΕΚ. 

Συμπλήρωση της απόφασης των Υπουργών Οικονομι¬ 
κών και Υγείας και Π ρόνοιας «Σύσταση πάγιας προ¬ 
καταβολής στο Ψυχιατρικό Νοσοκομείο Αττικής». 

Ανανέωση θητείας Καλλιτεχνικού Δ/ντή της ΚΟΕΜ.... 

Ανανέωση θητείας Καλλιτεχνικού Δ/ντή της Ορχή¬ 
στρας Χρωμάτων. 

Τροποποίηση απόφασης περί σύστασης της Δημοτι¬ 
κής Επιχείρησης Ύδρευσης - Αποχέτευσης, 
(ΔΕΥΑ), Δήμου Ρίου του Νομού Αχαιός. 

Χορήγηση άδειας άσκησης επαγγέλματος Κοινωνικού 
Λειτουργού στον Κασιδιάρη Σπυρίδωνα του Πέ- 


Καθιέρωση υπερωριακής απασχόλησης υπαλλήλων 
του Τμήματος Τοπ/σεων και Κτημ/γίου της Ν.Α. 
Σερρών. 1 ^ 

Καθορισμός διαδικασίας έγκρισης ενημερωτικών δελ¬ 
τίων που αφορούν αυξήσεις μετοχικού κεφαλαίου 
εισηγμένων εταιρειών. 12 


ΑΠΟΦΑΣΕΙ Σ 

Αριθ. οικ/5942/ΤΠ 33.1 (1) 

Αποκατάσταση των ζημιών από τις πυρκαγιές του 1998 
σε περιοχές της Νομαρχίας Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2. παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚ Α' 24). 

2 Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1. παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τιςδιατάξειςτηςπαραγράφου3.του άρθρου 1 του Ν. 
1283/82 (ΦΕΚ Α' 81) «Για την προθεσμία υποβολής αιτή¬ 
σεων δανειοδότησης των σεισμοπλήκτων και ρύθμιση άλ¬ 
λων θεμάτων». 

4. Τις διατάξειςτου άρθρου 10του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

7. Τις διατάξεις της παρ. του άρθρου 22 του Ν.2362 «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α/27.11.95). 

8. Τις διατάξειςτου άρθρου 29Ατου Ν. 1558/85 « Κυ¬ 
βέρνηση και κυβερνητικά όργανα « (ΦΕΚ Α’37) όπως αυ¬ 
τό συμπληρώθηκε με το άρθρο 27 του Ν. 2081/92 (ΦΕΚ 
Α'54) και το γεγονός ότι από αυτή την απόφαση δεν προ- 

καλείται δαπάνη σε βάρος του Κρατικού Προϋπολογι¬ 
σμού. 

9. Την κοινή απόφαση Δ17α/10/30/Φ2.2.1/23.5.2000 
(ΦΕΚ/664/Β/24.5.2000) του Πρωθυπουργού και του 
Υπουργού ΠΕΧΩΔΕ για την ανάθεση αρμοδιοτήτων του 
Υπουργού ΠΕΧΩΔΕ στους Υφυπουργούς ΠΕΧΩΔΕ Αθα¬ 
νάσιο Αλευρά και Ηλία Ευθυμιόπουλο. 

ΙΟ.Την Κοινή Απόφαση οικ./3230/ΤΠ 32/12.8.98 (Κεφ.Α, 
παρ. 4) (ΦΕΚ906/Β/21.8.98) «Οριοθέτηση περιοχής και πι¬ 
στωτικές διευκολύνσεις για την αποκατάσταση των ζημιών 
από τις πυρκαγιές του 1998 σε περιοχές των Νομαρχιών 
Αθηνών. Ανατολικής Αττικής και Πειραιά» των Υπουργών 
Εθν. Οικονομίας και Εσωτερικών Δημόσιας Διοίκησης και 
Αποκέντρωσης και των Υφυπουργών Οικονομικών και 
ΠΕ.ΧΩ.Δ.Ε. σύμφωνα με την οποία θα καθορίζονται ονο¬ 
μαστικά με απόφαση του Υφυπουργού ΠΕ.ΧΩ.Δ.Ε. οι πυ¬ 
ρόπληκτοι δικαιούχοι στεγαστικής συνδρομής 

11 .Τις αιτήσεις που υπέβαλαν οι πυρόπληκτοι για εξέ¬ 
ταση των κτισμάτωντους. 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχώντης Νομαρ¬ 
χίας Αθηνών και της Νομαρχίας Ανατολικής Αττικής που 
επλήγησαν από τις πυρκαγιές του 1998, αποφασίζουμε: 

Εγκρίνουμε τη χορήγηση στεγαστικής συνδρομής 
στους ακόλουθους πυρόπληκτους: 

Α. ΝΟΜΑΡΧΙΑ ΑΘΗΝΩΝ 

1. Κοινότητα Παλαιός Πεντέλης 

Οικονόμου Ευανθία του θεοδώρου, Βλάχος Γεώργιος 
και Βλάχος Ιωάννης του Σταματίου, Λάππα Αστέρω και 
Βασιλάκης Ιωάννηςτου Σταύρου, Καϊμακτσή Άννα του Νι¬ 
κολάου, Βασιλειάδου Μαρία του Ελευθερίου, Ραφαήλ 
Κωνσταντίνος του Παύλου, ΖεστανάκηΛεμονίτσατου Νι¬ 
κολάου και Παπαουλάκης Εμμανουήλ. Ανδρέας και Νικό¬ 
λαος του Χρήστου. 

Προκειμένου να εγκριθεί δάνειο Ανακατασκευής οι εν¬ 
διαφερόμενοι θα πρέπει να προσκομίσουν τα ακόλουθα 
δικαιολογητικά: 

1. Οικοδομική άδεια από το αρμόδιο Πολεοδομικό γρα¬ 
φείο. 

2. Τίτλους Ιδιοκτησίας. 

Είναι δυνατή η έγκριση δανείου αυτοστέγασης για την 
αγορά διαμερίσματος εντός των ορίων της Νομαρχιακής 
Αυτοδιοίκησης στα οποία βρίσκεται το πληγέν κτίσμα. 

Στην περίπτωση που το πληγέν κτίσμα βρίσκεται εντός 
των ορίων της Νομαρχιακής Αυτοδιοίκησης Αθηνών δεν 
είναι δυνατή η έγκριση δανείου αυτοστέγασης για την 
αγορά διαμερίσματος εντός των ορίων του Δήμου Αθη¬ 
ναίων. 

Προκειμένου να εγκριθεί δάνειο Επισκευής οι ενδιαφε¬ 
ρόμενοι θα πρέπει να προσκομίσουντα ακόλουθα δικαιο- 
λογητικά: 

1 .Τίτλους Ιδιοκτησίας. 

2. Μελέτη επισκευής από ιδιώτη Μηχανικό. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. « 

Η απόφαση αυτή να δημοσιεύει στην Εφημερίδα της 
Κυβερνήσεως σύμφωνα με το άρθρο 1. παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 12 Ιουνίου 2000 

Ο ΥΦΥΠΟΥΡΓΟΣ 

ΑΘ. ΑΛΕΥΡΑΣ 


Αριθ. Δ3/7270 (2) 

Εγκατάσταση και διαδρομή του Χαλύβδινου Αγωγού Φυ¬ 
σικού Αερίου Μικροεπέκτασης του Κλάδου Λαυρίου 
από Κ37Δ έως Κ37Κ επί της Λεωφόρου Καρόίσκάκη 
στην περιοχή του Δήμου Άνω Λιοσίων της Νομαρχια¬ 
κής Αυτοδιοίκησης Δυτικής Αττικής. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη, 

1. Τα άρθρα 4του Ν. 1929/91 & 19του Ν. 2081/92 όπως 
τροποποιήθηκαν και συμπληρώθηκαν με το άρθρο 14 πα- 
ραγρ. 6του Ν. 2289/95. 

2. Το άρθρο 1 του Ν. 367/76. 

3. Το άρθρο 7τουΝ. 1769/88. 

4. Το Α.Ν. 261/98. 

5. Την υπ’ αριθμ. Δ3/20269/08.12.98 Απόφαση περί κω¬ 
δικοποίησης της εγκατάστασης και διαδρομής του Αγω¬ 
γού Φυσικού Αερίου στο Νομό Αττικής (Δήμοι Ασπρο- 
πύργου, Φυλής και Άνω Λιοσίων) ΚΛΑΔΟΣ ΛΑΥΡΙΟΥ (από 
ΚΙ 0 έως Κ57). 

6. Το υπ’ αριθμ. 109209/17.11.99 έγγραφο του ΥΠΕΧΩ- 
ΔΕ/ΕΥΠΕ περί της κάλυψης του έργου αυτού από τους 
Περιβαλλοντικούς Όρους του Κλάδου Λαυρίου του Αγω¬ 
γού Φυσικού Αερίου που έχουν εγκριθεί με την Κοινή Από¬ 
φαση υπ’ αριθμ. 47238/27.12.96 των Υπουργών ΥΠΕΧΩ- 
ΔΕ -ΑΝΑΠΤΥΞΗΣ - ΓΕΩΡΓΙΑΣ και ΠΟΛΙΤΙΣΜΟΥ, αποφασί¬ 
ζουμε: 

α) Ορίζουμε την διαδρομή και εγκατάσταση του Χαλύ¬ 
βδινου Αγωγού Φυσικού Αερίου Μικροεπέκτασης του 
Κλάδου Λαυρίου από Κ37Δ έως Κ37Κ επί της Λεωφόρου 
Καρόίσκάκη στην περιοχή του Δήμου Άνω Λιοσίων της 
Νομαρχιακής Αυτοδιοίκησης Δυτικής Αττικής σε έκταση 
συνολικού εμβαδού 83,66 τ. μ. από Κ37Δέως Κ37Κ, όπως 
αυτή έχει προσδιορισθεί και απεικονίζεται με συνεχή 
γραμμή κόκκινου χρώματος στο ακόλουθο συνημμένο 
στην παρούσα και υπό κλίμακα 1:500 κτηματολογικό διά¬ 
γραμμα του Πολιτικού Μηχανικού Ιωάννη Ε. Τριανταφύλ- 
λου που συντάχθηκε την 08.05.2000 (φύλλο 1): 

1. Σχ. 5000-100-05-/Διορθ. Ο/Φύλλο 1 από 1. 

β) Κατά τα λοιπά εφαρμόζονται οι διατάξεις της παρα¬ 
γράφου 6 του άρθρου 14 του Ν. 2289/95. 

γ) Από τη δημοσίευση της παρούσας απόφασης εγκα¬ 
τάστασης του παραπάνω αγωγού απορεί να αρχίσει η 
ελεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

δ) Η απόφαση αυτή να δημοσιευθεί στην Εφημερίδα 
της Κυβερνήσεως. 

ε) Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Αθήνα, 13 Ιουνίου 2000 

Ο ΥΠΟΥΡΓΟΣ 

ΝΙΚΟΣ ΧΡΙΣΤΟΔΟΥΛΑΚΗΣ 
-*- 

Αριθ. οικ/5943/ΤΠ 31.2 (3) 

Γ ραφεία Αποκατάστασης Σεισμοπλήκτων (Γ.Α.Σ.) Νομού 
Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 

Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος κλπ. και ρυθμίσεως ετέρωντινών συνα¬ 
φών θεμάτων» που κυρώθηκε με το Ν. 867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων». 

3. Τις οικ/3751/ΤΠ 31/10.9.99, οικ/3992/ΤΠ 31/17.9.99, 

οικ/4194/ΤΠ 31/24.9.99. οικ/6181/ΤΠ 31/4.11.99, 

οικ/6786/ΤΠ 31/16.11.99 και οικ/1514/ΤΠ 31/15.2.2000 
Κοινές Αποφάσεις του Υπουργού Εθνικής Οικονομίας και 
των Υφυπουργών Οικονομικών και ΠΕ.ΧΩ.Δ.Ε. για την 
οριοθέτηση περιοχής για την αποκατάσταση των ζημιών 
από το σεισμό της 7ης Σεπτεμβρίου 1999 σε περιοχές του 
Νομού Αττικής. 

4. Την οικ/3828/ΤΣΕΠ 31.1/8.11.95 Απόφαση για την 
αναδιοργάνωση Υπηρεσιών της Υ.Α.Σ. 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

7. Τις διατάξεις του άρθρου 27του Ν. 2081/92 (ΦΕΚ 154 
Α') και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού. 

8. Την κοινή απόφαση Δ17α/10/30/Φ2.2.1/23.5.2000 
(ΦΕΚ/664/Β/24.5.2000) του Πρωθυπουργού και του 
Υπουργού ΠΕ.ΧΩ.Δ.Ε. για την ανάθεση αρμοδιοτήτων 
του Υπουργού ΠΕΧΩΔΕ στους Υφυπουργούς ΠΕ.ΧΩ.Δ.Ε. 
Αθανάσιο Αλευρά και Ηλία Ευθυμιόπουλο. 

9. Τις οικ/3778/ΤΠ31.2/10.9.99, οικ/4051/ΤΠ31.2/ 

21.9.99, οικ/4514/ΤΠ31.2/4.10.99, οικ/4514/ΤΠ31.2/ 

4.10.99, οικ/4561/ΤΠ 31.2/4.10.99, οικ/6182/ΤΠ 

31.2/4.11.99, οικ/8588/ΤΠ31.2/20.12.99 και οικ/8823/ΤΠ 
31.2/23.12.99 Αποφάσεις για τη σύσταση Τ.Α.Σ. και Γ.Α.Σ. 
Νομού Αττικής. 

10. Την οικ/7612/ΤΠ 31.2/2.12.99 Απόφαση για τα Γρα¬ 
φεία Αποκατάστασης Σεισμοπλήκτων Ν. Αττικής και Βοι¬ 
ωτίας. 

11. Το με αρ. πρωτ. οικ/3424/24.4.2000 έγγραφο του 
ΤΑΣ Ελευσίνας. 

11 .Την επιτακτική ανάγκη να εκτελεστούν γρήγορα οι 
εργασίες αποκατάστασης των πληγέντων από το σεισμό 
της 7.9.99 πουέπληξε περιοχές του Ν. Αττικής, αποφασί¬ 
ζουμε: 

Στους ήδη λειτουργούντες Τ.Α.Σ. Ελευσίνας και Γ.Α.Σ. 
Ελευσίνας ανατίθενται και οι αρμοδιότητες του Δήμου 
Βιλλίων και της Κοινότητας Οινόης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως σύμφωνα με το άρθρο 1. παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 12 Ιουνίου 2000 

Ο ΥΦΥΠΟΥΡΓΟΣ 

ΑΘ. ΑΛΕΥΡΑΣ 


Αριθ. Φ.252.11/Β6/920 (4) 

Τροποποίηση της Φ.252.11/Β6/293/19.4.2000 «καθορι¬ 
σμός αριθμού εισακτέων σπουδαστών στην τριτοβάθ¬ 
μια εκπαίδευση για το ακαδ. έτος 2000-2001» Υπουρ¬ 
γικής Απόφασης (ΦΕΚ). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις των παραγράφων 5,6 &7του άρθρου 1 
του Ν. 1351/83 «Εισαγωγή σπουδαστών στην τριτοβάθ¬ 
μια εκπαίδευση και άλλες διατάξεις» (ΦΕΚ 56-Α), του άρ¬ 
θρου 1 του Ν.1771/88 (ΦΕΚ 71-Α), της παραγ. 5 του άρ¬ 
θρου 43 του Ν. 241 3/96 (ΦΕΚ 124-Α), της παργ. 5 του άρ¬ 
θρου 2 του Ν. 2525/1997 (ΦΕΚ 188 τ. Α') όπως 
συμπληρώθηκε με τη παραγ. 4 του άρθρου 6 του Ν. 
2740/1999 (ΦΕΚ 186τ. Α') και του εδαφίου βτηςπαραγρ. 
47του άρθρου 14του Ν. 2817/2000 (ΦΕΚ78τ. Α'). 

2) Τις διατάξεις της παρ. 6 του άρθρου 2 του Ν. 
2640/1998 «Δευτεροβάθμια Τεχνική -Επαγγελματική Εκ¬ 
παίδευση και άλλες διατάξεις» (ΦΕΚ206τ. Α'), όπως αντι- 
καταστάθηκε με την διάταξη του εδαφίου α της παρ. 37 
του Ν. 2817/2000 (ΦΕΚ 78τ. Α'). 

3) Τις γνώμες των Ανωτάτων Εκπαιδευτικών Ιδρυμάτων, 
των Τεχνολογικών Εκπαιδευτικών Ιδρυμάτων καιτηςΑΣΕ- 
ΤΕΜ/ΣΕΛΕΤΕ και το αριθμ. Φ301/128/1673/25-2-2000 έγ¬ 
γραφο της Σχολής Τουριστικών Επαγγελμάτων του 
Υπουργείου Ανάπτυξης. 

4) Το γεγονός ότι το Συμβούλιο Ανώτατης Παιδείας 
(Σ.Α. Π.) και το Συμβούλιο Τεχνολογικής Εκπαίδευσης 
(Σ.Τ.Ε.) δεν γνωμοδότησαν μέχρι σήμερα αν και ζητήθηκε 
η γνώμη τους με τα αριθμ Φ. 152.11/Β3/6711/10.11.1999 
και Φ 152.11 /Β3/6710/10.11.1999 έγγραφα του ΥΠ. Ε. Π .0. 

5) Τιςδιατάξειςτου άρθρου 27του Ν. 2081/1992, όπως 
αντικαταστάθηκε από τις διατάξεις της παραγ. 2 α του άρ¬ 
θρου 1 του Ν. 2469/97 (ΦΕΚ 38-Α), κατ’ εφαρμογή των 
οποίων βεβαιώνεται ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε και συμπληρώνουμε την αριθμ. Φ. 
252.11/Β6/293/19.4.2000 (ΦΕΚ) ομοία ως ακολούθως: 

α) Ο αριθμός εισακτέων στο τμήμα Πολιτικών Επιστη¬ 
μών του Πανεπιστημίου Θεσσαλονίκης ορίζεται σε 150 
αντί 300 που αναφέρεται στην ανωτέρω απόφαση. 

β) Στο Ιόνιο Πανεπιστήμιο το τμήμα Ξένων Γλωσσών 
Μετάφρασης και Διερμηνείας αντικαθίσταται ως εξής: 

«Τμήμα Ξένων Γλωσσών Μετάφρασης και Διερμηνείας: 

α) ειδίκευση Μετάφρασης και Διερμηνείας 85 

β) ειδίκευση Ισπανικής Γλώσσας και Πολιτισμού 30 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. Δ/13074/7.6.00 (5) 

Εγγραφή αλλοδαπών σε Δημόσια και Ιδιωτικά ΙΕΚ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 2009/92, «Εθνικό Σύστημα Επαγγελματικής 

Εκπαίδευσης και Κατάρτισης και άλλες διατάξεις» (ΦΕΚ 
18τ. Α/14.2.92). 

2. Τις διατάξεις των παραγράφων 6 και 7, του άρθρου 
11, του νόμου 2413/96, «Η Ελληνική Παιδεία στο εξωτερι¬ 
κό, η διαπολιτισμική εκπαίδευση και άλλες διατάξεις», 
(ΦΕΚ 124, Τ.Α'/17.6.96). 

3. Την, υπ’ αριθμ. 4803/13/4 - νδ/98, Κοινή Υπουργική 
Απόφαση των Υπουργών Εξωτερικών, Εθνικής Παιδείας 
και Θρησκευμάτων και Δημόσιας τάξης, «Καθορισμός 
προϋποθέσεων παραμονής αλλοδαπών για φοίτηση σε 
Ελληνικά Τριτοβάθμια Εκπαιδευτικά Ιδρύματα και για κα¬ 
τάρτιση σε Δημόσια και Ιδιωτικά Ιδρύματα Επαγγελματι¬ 
κής Κατάρτισης (ΙΕΚ)», (ΦΕΚ749,τ.Β'/24.7.98). 

4. Την υπ’ αριθμ. 2/26.1.2000, Εισήγηση του Δ. Σ. του 
Ο.Ε.Ε.Κ., προς τον Υπουργό Εθνικής Παιδείας και Θρη¬ 
σκευμάτων. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Προϋπολο¬ 
γισμού του Νομικού Προσώπου Δημοσίου Δικαίου με την 
επωνυμία Ο.Ε.Ε.Κ., αποφασίζει: 

ΚΕΦΑΛΑΙΟ Α' 

Άρθρο 1 

Εγγραφή Αλλοδαπών, υπηκόων χωρών της Ε. Ε. και ομο¬ 
γενών, σε Δημόσια και Ιδιωτικά ΙΕΚ. 

1. Αλλοδαποί, υπήκοοι χωρών μελών της Ε. Ε ή ομογε¬ 
νείς, που διαθέτουν τίτλο αποφοίτησης απάτην Β'/βάθμια 
εκπαίδευση, ισότιμο και αντίστοιχο με τον προβλεπόμενο 
ελληνικό και γνωρίζουν την ελληνική γλώσσα, εγγράφο- 
νται στα Δημόσια και Ιδιωτικά I. Ε.Κ. της χώρας με τους ίδι¬ 
ους όρους και προϋποθέσεις που ισχύουν για τους Έλ¬ 
ληνες καταρτιζόμενους. 

2. Η γνώση της ελληνικής γλώσσας πιστοποιείται με βε¬ 
βαίωση του διδασκαλείου της Νέας Ελληνικής Γλώσσας 
του Πανεπιστημίου Αθηνών ή του Σχολείου της Νέας Ελ¬ 
ληνικής Γλώσσας του Πανεπιστημίου Θεσσαλονίκης. 

3. Οι Ελληνοκύπριοι από τα κατεχόμενα της Κύπρου, ή 
τα μέλη της ελληνικής μειονότητας της Αλβανίας, μπο¬ 
ρούν να εγγράφονται στα Δημόσια ΙΕΚ, κατά παρέκκλιση 
των διατάξεων «περί επιλογής» και σε ποσοστό έως 10% 
επί της εκάστοτε καθορισμένης δυναμικότητας των τμη¬ 
μάτων, σύμφωνα με Απόφαση του Δ.Σ. του Ο.Ε.Ε.Κ. 

ΚΕΦΑΛΑΙΟ Β' 

Άρθρο 2 

Εγγραφή αλλοδαπών υπηκόων χωρών εκτός Ε. Ε. σε Δη¬ 
μόσια και Ιδιωτικά ΙΕΚ. 

Η εγγραφή αλλοδαπών υπηκόων χωρών εκτός Ε. Ε. που 
δεν υπάγονται στις ρυθμίσεις του άρθρου 1 της παρού- 
σης Υ.Α., πραγματοποιείται με τις εξής προϋποθέσεις: 

1. Κάθε Δη μόσιο ΙΕΚ δύναται να εγγράφει τους εν λόγω, 
αλλοδαπούς καταρτιζόμενους με τους όρους καιτις προ¬ 
ϋποθέσεις που αναφέρονται στις παραγράφους 1 και 2, 
του άρθρου 1 της παρούσας σε ποσοστό έως 10%επίτης 
καθορισμένης δυναμικότητας των τμημάτων. 

2. Με Απόφαση του Δ.Σ. του Ο.Ε.Ε.Κ., όπου καθορίζο¬ 
νται οι όροι και οι προϋποθέσεις, δύνανται να ιδρύονται 
σε όλα τα Δημόσια ΙΕΚ της χώρας αμιγή τμήματα αλλο¬ 
δαπών καταρτιζομένων, για όλες τις ειδικότητες που λει¬ 
τουργούν στα Δημόσια ΙΕΚ. 

3. Κάθε Ιδιωτικό ΙΕΚ δύναται να εγγράφει αλλοδαπούς 


καταρτιζόμενους, σε όλες τις ειδικότητες που περιλαμ¬ 
βάνονται στην άδεια λειτουργίας του, δημιουργώντας, εί¬ 
τε μικτά, είτε αμιγή τμήματα, αλλά σε καμμία περίπτωση 
ο συνολικός αριθμός των εγγεγραμμένων στο ΙΕΚ, Ελλή¬ 
νων και αλλοδαπών, δεν μπορεί να υπερβαίνει την εγκε¬ 
κριμένη δυναμικότητα του κατά ειδικότητα και στο σύνο¬ 
λό της, έτσι όπως αυτή αναγράφεται στην άδεια λειτουρ¬ 
γίας του. 

Τα εν λόγω τμήματα, αμιγή ή μικτά, δημιουργούνται με 
απόφαση του Δ.Σ. του Ο.Ε.Ε.Κ. κατόπιν αιτήσεως των 
Ιδιωτικών ΙΕΚ, που κατατίθεται στη Δ/νση Εποπτείας Ιδιω¬ 
τικών ΙΕΚτου Ο.Ε.Ε.Κ., ένα μήνα πριν από την έναρξη κά¬ 
θε εξαμήνου κατάρτισης. 

Άρθρο 3 

Προϋποθέσεις εγγραφής αλλοδαπών υπηκόων χωρών 
εκτός Ε. Ε. σε Δημόσια και Ιδιωτικά ΙΕΚ. 

Οι αλλοδαποί υπήκοοι χωρών εκτός Ε. Ε, για την εγ¬ 
γραφή τους σε Δημόσια ή Ιδιωτικά ΙΕΚ της χώρας, κατα¬ 
θέτουν τα εξής δικαιολογητικά: 

Ι.Τον απαιτούμενο, κατά περίπτωση, τίτλο αποφοίτη¬ 
σης τους από τη δευτεροβάθμια εκπαίδευση, αναγνωρι¬ 
σμένο και ισοτιμημένο. 

2. Φωτοτυπία διαβατηρίου θεωρημένη από την πρε¬ 
σβεία της χώρας τους και ειδική προξενική θεώρηση ει- 
σόδο υ, «VI3Α - 30 Η ΕΝ Θ Ε Ν » για Επαγγελματική Κατάρτι¬ 
ση. 

3. Βεβαίωση ελληνομάθειας, του Διδασκαλείου της Νέ¬ 
ας Ελληνικής γλώσσας του Πανεπιστημίου Αθηνών ή του 
Σχολείου της Νέας Ελληνικής γλώσσας του Πανεπιστημί¬ 
ου Θεσσαλονίκης. 

4. Βεβαίωση του Οργανισμού Επαγγελματικής Εκπαί¬ 
δευσης και Κατάρτισης (Ο.Ε.Ε.Κ.), ότι έχει επιλεγεί για 
επαγγελματική κατάρτιση σε συγκεκριμένο Δημόσιο ή 
Ιδιωτικό ΙΕΚ και σε συγκεκριμένη ειδικότητα. 

5. Άδεια παραμονής στη χώρα για Επαγγελματική Κα¬ 
τάρτιση ή Βεβαίωση της αρμόδιας υπηρεσίας αλλοδα¬ 
πών με την οποία βεβαιώνεται ότι κατέθεσε σχετική αίτη¬ 
ση για έκδοση της. 

Σε περίπτωση που κατατίθεται βεβαίωση «περί υποβο¬ 
λής αίτησης χορήγησης άδειας παραμονής για επαγγελ¬ 
ματική κατάρτιση», ο αλλοδαπός υποχρεούται να κατα¬ 
θέσει στο ΙΕΚπου καταρτίζεται, το αργότερο εντός μηνάς 
από την εγγραφή του, την άδεια παραμονής του στη χώ¬ 
ρα, άλλως η εγγραφή του θεωρείται άκυρη και ειδοποιεί¬ 
ται εγγράφως πάραυτα με μέριμνα και ευθύνη του ΙΕΚ, ο 
Ο.Ε.Ε.Κ. και η αρμόδια υπηρεσία αλλοδαπών. 

6. Γραμμάτιο Είσπραξης τέλους εγγραφής υπέρ Ο.Ε.Ε. 
Κ., προκειμένου για καταρτιζόμενους I. Ε. Κ. άλλων 
Υπουργείωνή Ι.Ε.Κ. Ν.Π.Δ.Δ. ή Ιδιωτικών I. Ε. Κ. και γραμ¬ 
μάτιο είσπραξης διδάκτρων, προκειμένου για καταρτιζό¬ 
μενους Ι.Ε.Κ. του Ο.Ε.Ε. ., όπως αυτά καθορίζονται στο 
Άρθρο 6 της παρούσης. 

Άρθρο 4 

Προϋποθέσεις χορήγησης Βεβαίωσης Επιλογής για 
Επαγγελματική Κατάρτιση, αλλοδαπών υπηκόων χωρών 
εκτός Ε. Ε. σε Δημόσια και Ιδιωτικά ΙΕΚ. 

Οι αλλοδαποί, υπήκοοι χωρών εκτός Ε.Ε., που επιθυ¬ 
μούν να επιλεγούν για Επαγγελματική Κατάρτιση σε Δη¬ 
μόσιο ή Ιδιωτικό ΙΕΚτης χώρας, υποβάλλουν στον Ο.Ε.Ε. 
Κ. μέσω του Δημοσίου ή Ιδιωτικού ΙΕΚ που επιθυμούν να 

καταρτισθούν, τουλάχιστον ένα μήνα πριν από τη λήξη 
των εγγραφών, τα εξής δικαιολογητικά: 

1. Αίτηση του υποψηφίου στα Ελληνικά στην οποία θα 
αναγράφονται: 

α. Τα πλήρη στοιχεία του Υποψηφίου, (Ονοματεπώνυ¬ 
μο, Διεύθυνση, Τηλέφωνο, Χώρα προέλευσης, Αριθμός 
διαβατηρίου κ.λ.π.), β. το Δημόσιο ή Ιδιωτικό ΙΕΚ, στο 
οποίο επιθυμεί να καταρτισθεί γ. η ειδικότητα, στην οποία 
επιθυμεί να καταρτισθεί και δ. εάν της κατάρτισης του θα 
προηγηθεί προπαρασκευαστικό έτος εκμάθησης της ελ¬ 
ληνικής γλώσσας. 

2. Όλα τα δικαιολογητικά που αναφέρονται στις παρα¬ 
γράφους 1,2 και 3, του άρθρου 3 της παρούσας Υ.Α. 

3. Εάν οι υποψήφιοι για κατάρτιση αλλοδαποί, δε γνω¬ 
ρίζουν την ελληνική γλώσσα, αλλά της εγγραφής τους 
προηγηθεί προπαρασκευαστικό έτος εκμάθησης της ελ¬ 
ληνικής γλώσσας, στην περίπτωση αυτή δεν απαιτείται πι¬ 
στοποιητικό ελληνομάθειας. 

4. Η αίτηση, μαζί μετά προβλεπόμενα δικαιολογητικά, 
διαβιβάζεται από το ΙΕΚ στη Διεύθυνση Εποπτείας Ιδιωτι¬ 
κών Ι.Ε.Κ. του Ο.Ε.Ε.Κ., όσον αφορά τα Ιδιωτικά ΙΕΚ και 
στην Διεύθυνση Κατάρτισης του Ο. Ε.Ε. Κ., όσον αφορά τα 
Δημόσια ΙΕΚ, τουλάχιστον είκοσι (20) ημέρες πριν την 
έναρξη των εγγραφών κάθε εξαμήνου. Οι ως άνω Διευ¬ 
θύνσεις με Αποφάσεις τους χορηγούν τη σχετική Βεβαί¬ 
ωση, μετά την ολοκλήρωση της διαδικασίας επιλογής και 
του ελέγχου των σχετικών δικαιολογητικών. 

5. Η. εν λόγω, Βεβαίωση αναγράφει απαραιτήτως: 

α. Τα πλήρη στοιχεία του υποψήφιου καταρτιζόμενου. 

β. Το Δημόσιο ή Ιδιωτικό ΙΕΚ, στο οποίο θα καταρτισθεί, 
καθώς και την ειδικότητα κατάρτισης. 

γ. Το εξάμηνο έναρξης της κατάρτισης του. 

6. Σε περίπτωση, που της κατάρτισης προηγείται προ¬ 
παρασκευαστικό έτος εκμάθησης της ελληνικής γλώσ¬ 
σας, στη Βεβαίωση επιλογής αναγράφεται η έναρξη και η 
λήξη της εκμάθησης της γλώσσας και η έναρξη κατάρτι¬ 
σης. 

Άρθρο 5 

Κατάρτιση - Χρόνος κατάρτισης αλλοδαπών υπηκόων 
εκτός Ε. Ε. σε Δημόσια και Ιδιωτικά ΙΕΚ. 

1. Ο χρόνος κατάρτισης των αλλοδαπών, υπηκόων χω¬ 
ρών εκτός Ε. Ε, σε καμιά περίπτωση δεν μπορεί να υπερ¬ 
βαίνει το συνολικό χρόνο που προβλέπεται από τις διατά¬ 
ξεις του άρθρου 4, της, υπ’αριθμ. 4803/13/4-νδ/98. Κ.Υ.Α 
των Υπουργών Εξωτερικών, Εθνικής Παιδείας και Θρη¬ 
σκευμάτων και Δημόσιας Τάξης, (ΦΕΚ 749, τ.Β'/24.7.99). 

2. Όταν οι αλλοδαποί ολοκληρώνουν την κατάρτιση 
τους ή τον συνολικό προβλεπόμενο χρόνο, όπως αυτός 
αναφέρεται στην παράγραφο 1 του παρόντος άρθρου, το 
ΙΕΚ στο οποίο καταρτίσθηκαν ή καταρτίζονται, υποχρε- 
ούται να ειδοποιήσει πάραυτα εγγράφως την αρμόδια Δι¬ 
εύθυνση του Ο.Ε.Ε.Κ. και την αρμόδια υπηρεσία αλλοδα¬ 
πών που έχει εκδώσει την άδεια παραμονής τους. 

Επίσης η ίδια έγγραφη ενημέρωση γίνεται και στην πε¬ 
ρίπτωση που αλλοδαπός έτυχε από τον Ο. Ε. Ε. Κ. Βεβαί¬ 
ωσης επιλογής του για κατάρτιση με προπαρασκευαστι¬ 
κό έτος εκμάθησης της ελληνικής γλώσσας, αλλά μετά 
την παρέλευση ενός έτους από τη χορήγηση της, δεν 
προσήλθε να εγγράφει στο ΙΕΚ το οποίο είχε επιλεγεί. 

3. Τα ιδιωτικά ΙΕΚ, για τα οποία έχουν επιλεγεί αλλοδα¬ 
ποί για κατάρτιση με προπαρασκευαστικό έτος εκμάθη¬ 


σης της ελληνικής γλώσσας, υποχρεούνται εντός είκοσι 
η μερών από την έναρξη των μαθη μάτωντης νέας ελληνικής 
γλώσσας, να υποβάλουν στη Διεύθυνση Εποπτείας Ιδιωτι¬ 
κών ΙΕΚτου Ο.Ε.Ε.Κ., τις Βεβαιώσεις εγγραφής των εν λό¬ 
γω αλλοδαπών, στο Διδασκαλείο της Νέας Ελληνικής 
γλώσσας του Πανεπιστημίου Αθηνών ή στο Σχολείο της Νέ¬ 
ας Ελληνικής γλώσσας του Πανεπιστημίου Θεσσαλονίκης. 

4. Σε περίπτωση που κάποιοι αλλοδαποί δεν ενεγράφη- 
σαν στα προπαρασκευαστικά τμήματα εκμάθησης της 
Νέας Ελληνικής γλώσσας του Πανεπιστημίου Αθηνών ή 
Θεσσαλονίκης, η Διοίκηση του I. ΙΕΚ για το οποίο έχουν 
επιλεγεί, ενημερώνει άμεσα εγγράφως και τον Ο.Ε.Ε.Κ. 
και την αρμόδια υπηρεσία αλλοδαπών που έχει εκδώσει 
την άδεια παραμονής τους. 

5. Κατά τα λοιπά, η κατάρτιση των αλλοδαπών καταρτι- 
ζομένων στα ΙΕΚ διέπεται από τις διατάξεις των σχετικών 
Κανονισμών Λειτουργίας των Δημοσίων και Ιδιωτικών ΙΕΚ, 
εκτός των μετεγγραφών που γι’ αυτές εφαρμόζονται οι 
διατάξεις της παραγράφου 2, του άρθρου 4, της υπ’ 
αριθμ. 4803/13/4-νδ/98 Κ.Υ.Α. των Υπουργών Εξωτερι¬ 
κών, Εθνικής Παιδείας και θρησκευμάτων και Δημόσιας 
Τάξης, (Φ.Ε.Κ. 749,τ.Β'/24.7.1999). 

Άρθρο 6 

Τέλη εγγραφής - Δίδακτρα - Εξέταστρα 

Οι καταρτιζόμενοι αλλοδαποί και ομογενείς, καταβάλ¬ 
λουν τέλη εγγραφής, δίδακτρα και εξέταστρα, που καθο¬ 
ρίζονται ως εξής: 

Α. Αλλοδαποί, υπήκοοι χωρών της Ε.Ε. και Ομογενείς: 

1. Στα Δημόσια I. Ε. Κ. του Ο.Ε.Ε.Κ. 

Δίδακτρα και Εξέταστρα Πιστοποίησης, ισόποσα με τα 
εκάστοτε καταβαλλόμενα από τους Έλληνες καταρτιζό¬ 
μενους. 

2. Στα Δημόσια I. Ε. Κ. άλλων Υπουργείων ή Ν.Π.Δ.Δ. και 
Ιδιωτικά Ι.Ε.Κ.: 

α. Τέλη εγγραφής υπέρ Ο.Ε.Ε.Κ. και Εξέταστρα Πιστο¬ 
ποίησης ισόποσα μετά εκάστοτε καταβαλόμενα από τους 
Έλληνες καταρτιζόμενους. 

β. Δίδακτρα: Ποσό, όπως αυτό θα ορίζεται, με τις εκά¬ 
στοτε αποφάσεις των αρμόδιων Υπουργείων. 

Β. Αλλοδαποί, υπήκοοι χωρών εκτός Ε.Ε.: 

1. Στα Δημόσια ΙΕΚτου Ο.Ε.ΕΚ.: 

Δίδακτρα και Εξέταστρα Πιστοποίησης: Ποσά διπλάσια 
εκείνων που καταβάλλουν εκάστοτε οι Έλληνες καταρτι¬ 
ζόμενοι. 

2. Στα Δημόσια ΙΕΚ άλλων Υπουργείων ή Ν.Π.Δ.Δ.: 

α. Τέλη εγγραφής υπέρ Ο.Ε.Ε.Κ. και Εξέταστρα Πιστο¬ 
ποίησης: Ποσά διπλάσια εκείνων που καταβάλλουν εκά¬ 
στοτε οι Έλληνες καταρτιζόμενοι. 

β. Δίδακτρα: Ποσό, όπως αυτό θα ορίζεται, με τις εκά¬ 
στοτε Αποφάσεις των αρμόδιων Υπουργείων. 

3. Στα Ιδιωτικά ΙΕΚ: 

α. Τέλη εγγραφής υπέρ Ο.Ε.Ε.Κ. και Εξέταστρα Πιστο¬ 
ποίησης: Ποσά διπλάσια εκείνων που καταβάλλουν εκά¬ 
στοτε οι Έλληνες καταρτιζόμενοι. 

β. Δίδακτρα: Ποσό τουλάχιστον ίσο με αυτό που κατα¬ 
βάλλουν εκάστοτε οι Έλληνες καταρτιζόμενοι. 

Άρθρο 7 

Η ισχύς της απόφασης αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφηεμρίδα της 
Κυβερνήσεως. 

Αθήνα, 6 Ιουνίου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
- Φ - 

Αριθ. ΔΥ5α/4362 

Συμπλήρωση της απόφασης των Υπουργών Οικονομικών 
και Υγείας και Πρόνοιας «Σύσταση πάγιας προκατα¬ 
βολής στο Ψυχιατρικό Νοσοκομείο Αττικής». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν.Δ 496/74 « Περί Λογιστικού Ν.Π.Δ.Δ «, όπως 
έχει τροποποιηθεί, συμπληρωθεί και ισχύει μέχρι σήμερα. 

β. Του Ν.Δ 2592 / 53 «Περί οργάνωσηςτης Ιατρικής Αντί¬ 
ληψης» όπως έχει τροποποιηθεί, συμπληρωθεί και ισχύει 
μέχρι σήμερα. 

2. Την αριθ. 1039386/441/Α0006/21.4.2000 Απόφαση 
του Πρωθυπουργού και του Υπουργού Οικονομικών για 
«ανάθεση αρμοδιοτήτων στον Υφυπουργό Οικονομικών» 
(ΦΕΚ. 571/21 -4-2000/τ.Β'). 

3. Την αριθμ. Α3β/οικ.21447/17.12.86 απόφαση του 
Υπουργού Υγείας Πρόνοιας και Κοινωνικών Ασφαλίσεων 
«περί έγκρισης του οργανισμού του Ψυχιατρικού Νοσο¬ 
κομείου Αττικής». 

4. Την με αριθ. Δ4α/2165/12.3.99 κοινή απόφαση των 
Υπουργών Υγείας και Πρόνοιας και Οικονομικών « Σύστα¬ 
ση πάγιας προκαταβολής στο Ψυχιατρικό Νοσοκομείο 
Αττικής» (ΦΕΚ. 679/17.5.99τ.Β'). 

5. Το απόσπασμα πρακτικών της με αριθ. 8/1.3.2000 συ¬ 
νεδρίασης του Δ.Σ του Ψυχιατρικού Νοσοκομείου Αττι¬ 
κής. 

6. Τις συνθήκες λειτουργίας του Ψυχιατρικού Νοσοκο¬ 
μείου Αττικής. 

7. Το γεγονός ότι δεν προκαλείται δαπάνη σε βάρος του 
Κρατικού προϋπολογισμού και του προϋπολογισμού του 
Νοσοκομείου με την απόφαση αυτή, αποφασίζουμε: 

1. Συμπληρώνουμε την πιο πάνω (4) σχετική κοινή από¬ 
φαση των Υπουργών Υγείας & Πρόνοιας και Οικονομικών 
«Σύσταση πάγιας προκαταβολής στο Ψυχιατρικό Νοσο¬ 
κομείο Αττικής» ορίζοντας και τις με κωδικούς αριθμούς 
εξόδων 0813, 0881, 0893, 1259 και 1719 πιστώσεις του 
προϋπολογισμού εξόδων του σε βάρος των οποίων μπο¬ 
ρούν να ενεργούνται πληρωμές δαπανών από την πάγια 
προκαταβολή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ Α. ΠΑΠΑΔΟΠΟΥΛΟΣ 


Αριθ. ΥΠΠΟ/ΔΙΟΙΚ/Β/29239 (7) 

Ανανέωση θητείας Καλλιτεχνικού Δ/ντή της ΚΟΕΜ 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Ι.Το Ν. 2273/94 (αρ. 6παρ. 7) «Εθνικό Θέατρο, Κρατικό 
Θέατρο Β. Ελλάδας και άλλες διατάξεις» (ΦΕΚ 
233/Α/27.12.94). 

2. Την αρ. 36/2.3.2000 πράξη της Επιτροπής του αρ. 2 
παρ. 1 της αρ. 55/98 ΠΥΣ «Έγκριση ανανέωσης της θη¬ 
τείας ενός (1) Καλλιτεχνικού Δ/ντή για πέντε (5) ακόμη έτη 
από την Ορχήστρα Χρωμάτων, της θητείας ενός (1) Καλ¬ 
λιτεχνικού Δ/ντή και ενός (1) Διοικητικού Διευθυντή για 
πέντε (5) έτη ακόμη από την Κρατική Ορχήστρα Ελληνι¬ 
κής Μουσικής κ.λ.π.». 

3. Την αρ. 800/9.1.95 υπουργική απόφαση «Διορισμός 
Καλ/κού Δ/ντή της ΚΟΕΜ» (ΦΕΚ 3/τΒ/10.1.95), αποφασί¬ 
ζουμε: 

Α) Ανανεώνουμε για πέντε (5) έτη από 10.1.2000 τη θη¬ 
τεία του Σταύρου Ξαρχάκου, μουσικοσυνθέτη ως Καλλι¬ 
τεχνικού Διευθυντή (με δετή θητεία) της Κρατικής Ορχή¬ 
στρας Ελληνικής Μουσικής (ΝΠΙΔ που εποπτεύεται από 
τοΥΠΠΟ). 

Β) Η ανανέωση της θητείας του ανωτέρω γίνεται σύμ¬ 
φωνα με τις διατάξεις του αρ. 6 παρ. 7 του Ν. 2273/94 
(ΦΕΚ 233/Α/27.12.94) και της αρ. 36/2.3.2000 πράξης της 
Επιτροπής του αρ. 2 παρ. 1 της αρ. 55/98 ΠΥΣ. 

Γ) Οι αποδοχές του εν λόγω καθώς και τα κάθε είδους 
επιδόματα και προσαυξήσεις που καταβάλλονται σ’ αυ¬ 
τόν καθορίζονται από την αρ. 2006'66/557/0022/29.3.95 
κοινή υπουργική απόφαση (ΦΕΚ248/ΤΒ/3.4.95). 

Δ) Η δαπάνη μισθοδοσίας του ανωτέρω θα βαρύνει τον 
προϋπολογισμό της Κρατικής Ορχήστρας Ελληνικής 
Μουσικής που επιχορηγείται από το ΥΠΠΟ. 

Ε) Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 12 Ιουνίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 
-Φ- 

Αριθ. ΥΠΠΟ/ΔΙΟΙΚ/Β/29240 (8) 

Ανανέωση θητείας Καλλιτεχνικού Δ/ντή της Ορχήστρας 
Χρωμάτων 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 2273/94 (αρ. 7παρ. 7) «Εθνικό Θέατρο, Κρατικό 
Θέατρο Β. Ελλάδας και άλλες διατάξεις» (ΦΕΚ 
233/Α/27.12.94). 

2. Την αρ. 36/2.3.2000 πράξη της Επιτροπής του αρ. 2 
παρ. 1 της αρ. 55/98 ΠΥΣ «Έγκριση ανανέωσης της θη¬ 
τείας ενός (1) Καλλιτεχνικού Δ/ντή για πέντε (5) έτη ακό¬ 
μη από την Ορχήστρα Χρωμάτων, κ.λ.π.». 

3. Την αρ. 273/3.1.95 υπουργική απόφαση «Διορισμός 
Καλ/κού Δ/ντή της Ορχήστρας Χρωμάτων» (ΦΕΚ 
14/τΒ/16.1.95). 

Αποφασίζουμε: Α) Ανανεώνουμε για πέντε (5) έτη από 
16.1.2000 τη θητεία του Γεώργιου Κουρουπού, συνθέτη 
ως Καλλιτεχνικού Διευθυντή (με δετή θητεία) της Ορχή¬ 
στρας Χρωμάτων (ΝΠΙΔπου εποπτεύεται από το ΥΠΠΟ). 

Β) Η ανανέωση της θητείας του ανωτέρω γίνεται σύμ¬ 
φωνα με τις διατάξεις του αρ. 7 παρ. 7 του Ν. 2273/94 
(ΦΕΚ 233/Α/27.12.94) και της αρ. 36/2.3.2000 πράξης της 

Επιτροπής του αρ. 2 παρ. 1 της αρ. 55/98 ΠΥΣ. 

Γ) Οι αποδοχές του εν λόγω καθώς και τα κάθε είδους 
επιδόματα και προσαυξήσεις που καταβάλλονται σ’ αυ¬ 
τόν καθορίζονται από την αρ. 2006866/557/0022/29.3.95 
κοινή υπουργική απόφαση (ΦΕΚ248/τΒ/3.4.95). 

Δ) Η δαπάνη μισθοδοσίας του ανωτέρω θα βαρύνει τον 
προϋπολογισμό της Ορχήστρας Χρωμάτων που επιχορη¬ 
γείται από το ΥΠΠΟ. 

Ε) Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 12 Ιουνίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 
-♦- 

Αριθ. 8576 (9) 

Τροποποίηση απόφασης περί σύστασης της Δημοτικής 
Επιχείρησης Ύδρευσης - Αποχέτευσης, (ΔΕΥΑ), Δή¬ 
μου Ρίου του Νομού Αχαιός. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 1 ,παραγρ. 3 του Ν. 1069/ 
80,6 παραγρ. 1 του Ν. 2307/95, 278 και 287 του ΠΔ 410 
/95 και 1 παραγρ. 1 του Ν. 2647/98. 

2. Την αριθμ. 2158/17.4.2000 προηγούμενη απόφαση 
μας περί σύστασης Δημοτικής Επιχείρησης Ύδρευσης - 
Αποχέτευσης στο Δήμο Ρίου του Νομού, η οποία δημοσι- 
εύθηκε στο αριθμ. 628/12.5.00, ΦΕΚ (τεύχος Β). 

3. Την αριθμ. 86/00 νεώτερη απόφαση του Δημοτικού 
Συμβουλίου Ρίου περί Τροποποίησης του καταστατικού 
της πιο πάνω Επιχείρησης. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, ούτε σε βάρος του προϋπολογισμού 
του Δήμου Ρίου, αποφασίζουμε: 

Εγκρίνουμε την αριθμ. 86/2000 απόφαση του Δημοτι¬ 
κού Συμβουλίου Ρίου περί Τροποποίησης του καταστατι¬ 
κού της Δημοτικής Επιχείρησης Ύδρευσης - Αποχέτευ¬ 
σης (ΔΕΥΑ) του Δήμου Ρίου, όπως παρακάτω : 

ΔΙΟΙΚΗΣΗ 

1. Η ΔΕΥΑΡ διοικείται από Διοικητικό Συμβούλιο που 
αποτελείται από εννέα (9) μέλη που μαζί με τους αναπλη¬ 
ρωτές τους ορίζονται από το Δημοτικό Συμβούλιο. Από τα 
μέλη του Διοικητικού Συμβουλίου: Έξι (6) είναι αιρετοί εκ- 
πρόσωποιτου Δήμου Ρίου,ΔημοτικοίήΤοπικοίΣύμβουλοι 
εκ των οποίων ο ένας (1) θα προέρχεται από την μειοψη¬ 
φία , δυο (2) είναι δημότες ή κάτοικοιτης περιοχής με γνώ¬ 
ση και πείρα ως προς το άνω αντικείμενο ή στην περίπτω¬ 
ση που η επιχείρηση απασχολεί περισσότερους από είκο¬ 
σι εργαζόμενους ο ένας δημότης αντικαθιστάται από έναν 
εκπρόσωπο των εργαζομένων στην επιχείρηση και τέλος 
ένας (1) εκπρόσωπος κοινωνικού φορέα της περιοχήςπου 
ως τέτοιος ορίζεται το Πανεπιστήμιο Πατρώνπου βρίσκε¬ 
ται εντός των διοικητικών ορίων του Δήμου Ρίου. 

2. θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη. 


3. Το Δημοτικό Συμβούλιο επιλέγει από τα μέλη του Δι¬ 
οικητικού Συμβουλίου τον Πρόεδρο και τον Αντιπρόεδρο 
. Ο Πρόεδρος εκπροσωπεί την επιχείρηση σε όλες τις 
σχέσεις της, δικαστικές ή εξώδικες. Σε περίπτωση απου¬ 
σίας ή κωλύματοςτου Προέδρου τον εκπροσωπεί ο Αντι¬ 
πρόεδρος. 

Κατά τα λοιπά ισχύει όπως έχει η αριθμ. 2151/12.4.00 
τροποποιούμενη απόφασή μας. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Πάτρα, 6 Ιουνίου 2000 

Ο Γ ενικός Γ ραμματέας 
Περιφέρειας Δυτικής Ελλάδος 
ΝΙΚΟΛΑΟΣ ΜΠΕΛΙΒΑΝΗΣ 

-♦- 

( 10 ) 

Χορήγηση άδειας άσκησης επαγγέλματος Κοινωνικού 

Λειτουργού στον Κασιδιάρη Σπυρίδωνα του Πέτρου. 

Η ΝΟΜΑΡΧΗΣ ΠΕΙΡΑΙΑ 

Με την 3087/31/5/2000 απόφαση της Νομ. Πειραιά χο¬ 
ρηγεί στον Κασιδιάρη Σπυρίδωνα του Πέτρου άδεια 
άσκησης επαγγέλματος Κοινωνικού Λειτουργού. 

Η Νομάρχης 

ΜΑΙΡΗ ΣΟΡΩΤΟΥΤΣΑΝΑΚΗ 
-♦- 

Αριθ. 11527 (11) 

Καθιέρωση υπερωριακής απασχόλησης υπαλλήλων του 

Τμήματος Τοπ/σεων και Κτημ/γίου της Ν.Α. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των παρ. 1 και2του άρθρου 18του Ν. 
2470/97, όπως αυτές τροποποιήθηκαν με το άρθρο 15 
του Ν. 2592/98. 

2. Τις διατάξεις του άρθρου 35 του Ν. 2738/99 (ΦΕΚ 
180/Α/99) σύμφωνα μετις οποίες προκειμένου γιατο προ¬ 
σωπικό που υπηρετεί στις Νομαρχιακές Αυτοδιοικήσεις, 
η καθιέρωση της υπερωριακής απασχόλησής του με 
αμοιβή γίνεται με Απόφαση του οικείου Νομάρχη. 

3. Την υπ’ αριθμ. 3263/14.9.99 εισήγηση πρότασή μας 
προς τον Υπουργό Εσωτερικών Δημόσιας Διοίκησης και 
Αποκέντρωσης περί της ανάγκης διάθεσης του ποσού 
24.000.000 δρχ. από τις πιστώσεις του Γενικού Προϋπο¬ 
λογισμού της Νομαρχιακής Αυτ/σης Σερρών προκειμέ¬ 
νου να καλυφθούν οι ανάγκες της, με αμοιβή υπερωρια- 
κής απασχόλησης πέραν του υποχρεωτικού ωραρίου και 
μόνον κατά τις εργάσιμες ημέρες των υπαλλήλων που 
ορίζονται με την παρούσα για να μετάσχουν είτε ως μέλη 
της Επιτροπής Οριστικών Διανομών (Ε.Ο.Δ.) η καθ’ οιον- 
δήποτε τρόπο συμμετέχουν στην εργασία για την οριστι¬ 
κή διανομή των Εποικιστικών οικοπέδων εντός και πέριξ 
πόλεως Σερρών και την έκδοση των τίτλων κυριότητας 
των δικαιούχων αυτών. 

4. Την υπ’ αριθμ. 231928/6.12.1999 Απόφαση του 
Υπουργού Οικονομικών με την οποία έγινε αποδεκτή η πα¬ 
ραπάνω εισήγηση πρότασή μας και διατέθηκε η ζητούμε¬ 
νη πίστωση στο σύνολό της για τον προαναφερόμενο σκο¬ 
πό και μόνο από τον τακτικό προϋπολογισμό έτους 1999 και 




10508 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


την μεταφορά αυτής στον αντίστοιχο προϋπολογισμό έτους 
1999 και την μεταφορά αυτής στον αντίστοιχο προϋπολογι¬ 
σμό της Ν.Α. Σερρών (ΚΑ 0511) για την κάλυψη δέκα επτά 
υπαλλήλων των συναρμοδίων υπηρεσιών της Νομαρχιακής 
Αυτ/σης Σερρών (Δ/νση Γεωργίας Τμήματος Εποικισμού - 
Αναδασμού και Τμήματος Τοπ/σεων και Κτημ/γίου) με ανώ¬ 
τατο όριο ενεννήντα ωρών (90) μηνιαίως ο καθένας. 

δ.Την υπ’ αρίθμ.4308/15.12.1999 Απόφασή μας με την 
οποία συγκροτήθηκε η από το άρθρο 4 του Ν.Δ.1189/72 
προβλεπομένη Επιτροπή Οριστικών Διανομών για τη διε¬ 
τία 2000-2001. 

6. Την υπ’ αριθμ. 11069/31.1.2000 Απόφαση του Νο¬ 
μάρχου Σερρών. 

7. Τ ι ς υπάρχουσες Υπηρεσιακές ανάγκες, αποφασί¬ 
ζουμε: 

Καθιερώνουμε με αμοιβή την υπερωριακή απασχόληση 
των κατωτέρω υπαλλήλων του Τμήματος Τοπ/σεων και 
Κτημ/γίου της Ν.Α.Σερρών για την εκτέλεσή της κατά τα 
στο σκεπτικό αναφερόμενης εργασίας δηλ. της Οριστι¬ 
κής Διανομής των Εποικιστικών οικοπέδων πόλεως Σερ¬ 
ρών και της έκδοσης τίτλων κυριότητας των δικαιούχων 
αυτών κατά τις απογευματινές και πέραν του υποχρεωτι¬ 
κού ωραρίου εργάσιμες ημέρες από 2, 3ο έως 22,00 μ.μ. 
με ανώτατο όριο (90) ώρες μηνιαίως ο καθένας. 

1. Πεχλιβανίδης Δημήτριος Προϊστάμενος. 

2. Συρματένιος Γεώργιος ΔΕο6 Τεχνικών Δομικών Έρ¬ 
γων. 

3. Λυκίδης Θεολόγης ΔΕο6 Τεχνικών Δομικών Έργων. 

4. Σωκρατίδης Αριστείδης ΔΕο6 Τεχνικών Δομικών Έρ¬ 
γων. 

5. Πάνου Στυλιανός ΔΕο6 Τεχνικών Δομικών Έργων. 

Η κατά τα ανωτέρω υπερωριακή ατασχόληση των προ- 
αναφερομένων υπαλλήλων θα γίνεται υπό τον έλεγχο και 
τις οδηγίες του Προϊσταμένου του Τμήματος Τοπ/σεων 
και Κτημ/γίου. 

Οι δαπάνες αυτής θα βαρύνουν τις πιστώσεις του λο¬ 
γαριασμού υπό τον Κ.Α.0511 του προϋπολογισμού της 
Νομαρχιακής Αυτ/σης Σερρών. 

Η διάρκεια ισχύος της παρούσας αρχίζει από 1.7.2000 
και λήγει 31.12.2000. Η Απόφαση αυτή να δημοσιευθεί 
στην Εφημερίδα της Κυβέρνησης. 

Σέρρες, 12 Ιουνίου 2000 
Ο Νομάρχης 

ΑΝΑΣΤΑΣΙΟΣ ΚΑΡΥΠΙΔΗΣ 

-♦- 

Αριθ. 29239 (12) 

Καθορισμός διαδικασίας έγκρισης ενημερωτικών δελ¬ 
τίων που αφορούν αυξήσεις μετοχικού κεφαλαίου ει¬ 
σηγμένων εταιρειών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 20.4.2000) 

Έχοντας υπ’ όψιν: 

1. Τις διατάξεις του άρθρου 1 παρ. 7 του ν. 2651/1998. 


2. Τις διατάξεις του άρθρου 8 παρ. 2 του Π. Δ. 350/1985. 

3. Την ανάγκη διασφάλισης της ομαλής και εύρυθμης 
λειτουργίας της αγοράς αποφασίζει: 

Α. Όσον αφορά στις αυξήσεις μετοχικού κεφαλαίου ει¬ 
σηγμένων εταιριών: 

1. Ενημερωτικά δελτία αυξήσεων μετοχικού κεφαλαίου 
θα εγκρίνονται μόνο μετά την παρέλευση έτους από την 
προηγούμενη αύξηση. 

Δυνατότητα εξαίρεσης προβλέπεται μόνο σε περίπτω¬ 
ση εξαγοράς για την οποία υπάρχουν πλήρη στοιχεία της 
εξαγοραζόμενης εταιρίας, έχει υπάρξει σχετική συμφω¬ 
νία και έχει παρουσιασθεί στη Γενική Συνέλευση σχετική 
αποτίμηση της υπό εξαγορά εταιρίας από δύο (2) ελεγ¬ 
κτικούς οίκους, στην οποία θα περιλαμβάνονται δύο του¬ 
λάχιστον μέθοδοι αποτίμησης. 

2 Ο τρόπος διάθεσης των κεφαλαίων αλλά και οι προ¬ 
θέσεις των μεγαλομετόχων για την διατήρηση ή μη του 
ποσοστού που κατέχουν μέχρι την ολοκλήρωση της αύ¬ 
ξησης πρέπει να αποσαφηνίζονται πλήρως κατά την Γ ενι¬ 
κή Συνέλευση, προκειμένου να είναι σαφές ότι ενημερώ¬ 
θηκαν οι μέτοχοι που έλαβαν την απόφαση, ιδιαίτερα μά¬ 
λιστα στις περιπτώσεις κατάργησης του δικαιώματος 
προτίμησης των παλαιών μετόχων. Η παρουσίαση που θα 
γίνεται στα πρακτικά της Γ ενικής Συνέλευσης δεν θα πρέ¬ 
πει να διαφέρει από την παρουσίαση που θα γίνεται στο 
ενημερωτικό δελτίο της αύξησης μετοχικού κεφαλαίου. 

Επίσης κατά τη Γ ενική Συνέλευση θα πρέπει να περι- 
γράφεται με σαφήνεια το χρονοδιάγραμμα υλοποίησης 
του επενδυτικού σχεδίου. 

Ειδικότερα όσον αφορά τις εξαγορές να υπάρχει πλή¬ 
ρης ενημέρωση των επενδυτών τόσο κατά τη Γ ενική Συ¬ 
νέλευση, όσο και μέσω του ενημερωτικού δελτίου, για την 
εξαγοραζόμενη εταιρία, τα οικονομικά της στοιχεία και 
τις επιπτώσεις της εξαγοράς στην περιουσιακή διάρθρω¬ 
ση και τις προοπτικές της εισηγμένης εταιρίας. Το ίδιο 
ισχύει και για την περίπτωση διάθεσης κεφαλαίων για 
συμμετοχή σε αυξήσεις μετοχικού κεφαλαίου άλλων εται¬ 
ριών θυγατρικώνή μη. Επιπρόσθετα στις περιπτώσεις αυ¬ 
τές θα πρέπει να αποσαφηνίζεται πλήρως ο τρόπος διά¬ 
θεσης των κεφαλαίων από την εταιρία στην οποία θα δια¬ 
τεθούν. 

3. Ενημερωτικά δελτία που αφορούν αυξήσεις μετοχι¬ 
κού κεφαλαίου οι οποίες υπερβαίνουν το 100% των ιδίων 
κεφαλαίων, θα εξετάζονται μόνο κατ’ εξαίρεση, είναι δε 
δυνατόν να τίθενται από το Διοικητικό Συμβούλιο του ΧΑΑ 
κατά την έγκριση της εξαίρεσης πρόσθετοι όροι όπως η 
διενέργεια οικονομικού και νομικού ελέγχου, η ύπαρξη 
αναδόχου κ.λ.π. 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Ο Πρόεδρος 
ΣΠΥΡΙΔΩΝ ΚΟΥΝΙΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




